Diari Oficial de la Generalitat Valenciana


Sumari del DOGV 8619, del 23-08-2019 (2019/6884)

Notificació de la sentència dictada en el procediment de guarda i custòdia contenciós número 1436/2015.
-------------------------------------------------------------------------------------------------------

### Dades del document

Número de DOGV
:   8619

Data del DOGV
:   23-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6884


Organisme emissor
:   Jutjat de Primera Instància Número 6 de Torrent

Tipus de document
:   Edicte

Notificació de la sentència dictada en el procediment de guarda i custòdia contenciós número 1436/2015. [2019/6884]  
Demandant: Linda Ysabel Garzón Campo.  
Procuradora: Marta Aleixandre Baeza.  
Demandat: Henry Orseti Pérez Bravo.  
  
Fernando Puig Gómez, lletrat de l'Administració de justícia del Jutjat de Primera Instància número 6 de Torrent, faig saber que en el procés civil seguit en aquest jutjat amb el número 1436/2015, a instàncies de Linda Ysabel Garzon Campo contra Henry Orseti Pérez Bravo, s'ha acordat la notificació de la sentència dictada número 50/2019, de data 7 de març de 2019, inserint tot seguit la dispositiva de la resolució esmentada:  
  
«Dispositiva  
Estime de manera parcial la demanda presentada per Linda Ysabel Garzón Campo, representada per la procuradora la senyora González contra Henry Orseti Pérez Bravo, declarat en rebel·lia, i dispose les següents mesures:  
- Atribuïsc a Linda Ysabel Garzón Campo la guarda i custòdia del fill menor [...], així com l'exercici exclusiu de la pàtria potestat.  
- No establisc règim de visites a favor del pare.  
- En concepte de pensió d'aliments a favor del fill menor, el pare, Henry Orseti Pérez Bravo, haurà d'abonar la quantitat de 170 euros mensuals, que abonarà de bestreta en els cinc primers dies de cada mes en el compte que designe la mare, quantitat que serà actualitzada anualment de conformitat amb l'índex de preus de consum. Les despeses extraordinàries de la menor se sufragaran a mitges entre ambdós progenitors.  
No es fa imposició expressa de les costes causades.  
Contra aquesta resolució es pot interposar un recurs d'apel·lació davant de l'Audiència Provincial de València (art. 455 LECn). El recurs d'apel·lació s'ha d'interposar davant del tribunal que haja dictat la resolució que s'impugna, dins del termini de vint dies comptadors des de l'endemà de la notificació d'aquella (art. 458 LEC). En aplicació de la disposició addicional quinzena, introduïda per la Llei orgànica del poder judicial, en la redacció que en fa la Llei orgànica 1/2009, de 3 de novembre, complementària de la Llei de reforma de la legislació processal per a la implantació de la Nova Oficina Judicial, s'indica a la part de la necessitat de la constitució d'un dipòsit de 50 euros per a recórrer la resolució sota advertència d'inadmissió.  
Expediu un testimoniatge d'aquesta resolució perquè s'unisca a les actuacions, i incorporeu l'original al llibre de sentències civils corresponent.  
Aquesta és la meua sentència, que pronuncie, mane i firme.»  
Publicació: La sentència anterior va ser pronunciada, llegida i publicada en el dia de la seua data, mentre se celebrava audiència pública i hi era present jo, el lletrat de l'Administració de justícia. En done fe.  
I perquè valga de notificació a la persona indicada abans, expedisc aquest edicte.  
  
Torrent, 8 de març de 2019.- El lletrat de l'Administració de justícia: Fernando Puig Gómez.